**DESCRIEREA POSTULUI DE CONFERENȚIAR POZ. 6**

Postul de conferențiar poz. 6 din Statul de funcții al Departamentului de Ştiinţe Alimentare din cadrul Facultății de Ştiinţe Economice, Socio-Umane și Inginerești Miercurea Ciuc al Universității „Sapientia” din Cluj-Napoca include în cadrul celor 40 de ore pe săptămână, respectiv 1640 ore anuale, următoarele activități:

* **norma didactică** de 8,75 ore contact direct pe săptămână,
* **activitatea complementară normei didactice** 15 ore/săptămână, constând din evaluarea periodică și semestrială, îndrumare de proiecte de diplomă și /sau disertații, consultații, îndrumarea studenților/tutoriat, îndrumare de cercuri științifice studențești,
* **norma de cercetare** de 8 ore/săptămână,
* **activitatea de pregătire profesională și metodică** 8,25 ore/săptămână,
* **activitatea desfășurată în folosul departamentului, facultății și universității**.

**Programul:** postul nu are un program fix, organizarea activităților săptămânale, respectiv întocmirea programului personal, în cadrul celor 40 de ore este condiționată de orarul semestrial al studenților.

**Subordonare și colaborări**: titularul postului este subordonat directorului de departament și colaborează cu colegii din departament și facultate.

**Sarcini și responsabilități:**

* Conceperea și planificarea activităților din cadrul orelor de curs și aplicații (programarea propriilor activității didactice);
* Organizarea și derularea activităților didactice conform orarului;
* Elaborarea de materiale didactice;
* Conceperea și aplicarea instrumentelor de evaluare a studenților;
* Utilizarea unor modalități optime de comunicare cu studenții;
* Îndrumarea pregătirii studenților: consultații;
* Îndrumarea lucrărilor de finalizare a studiilor;
* Participarea la activități de perfecționare metodologică în domeniul specialității;
* Organizarea și participarea la cercetarea științifică din departament;
* Participarea la manifestări științifice naționale și internaționale;
* Publicarea anual a cel puțin a unui material didactic și/sau științific;
* Sarcini speciale în colectivul departamentului (legătura cu sfera economică și socială, legătura cu reprezentanții sferei academice, etc.).

**Remunerația lunară** sub formă de salariu în cuantum de ... lei.

|  |  |
| --- | --- |
| Conf. univ. dr. Lázár Ede,  Decan | Prof. univ. dr. György Éva,  Director de departament |
| Facultatea de Științe Economice, Socio-Umane și Inginerești | Departamentul de Științe Alimentare |